Document ID: 32001D0818

Kommissionens beslutning
af 22. november 2001
om ændring af beslutning 95/454/EF om særlige betingelser for import af fiskerivarer og akvakulturprodukter med oprindelse i Republikken Korea
(meddelt under nummer K(2001) 3692)
(EØS-relevant tekst)
(2001/818/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer(1), senest ændret ved direktiv 97/79/EF(2), særlig artikel 11, stk. 5, og
ud fra følgende betragtninger:
(1) Modellen for sundhedscertifikatet for fiskerivarer og akvakulturprodukter med oprindelse i Republikken Korea bestemt til udførsel til Det Europæiske Fællesskab er fastsat i bilag A til Kommissionens beslutning 95/454/EF af 23. oktober 1995 om særlige betingelser for import af fiskerivarer og akvakulturprodukter med oprindelse i Republikken Korea(3), senest ændret ved beslutning 2001/641/EF(4).
(2) Ifølge Kommissionens beslutning 95/453/EF af 23. oktober 1995 om særlige betingelser for import af toskallede bløddyr, pighuder, sækdyr og havsnegle med oprindelse i Republikken Korea(5), senest ændret ved beslutning 2001/676/EF(6), kan der indføres frosne og forarbejdede toskallede bløddyr, pighuder, sækdyr og havsnegle med oprindelse i Republikken Korea. Det er derfor nødvendigt at supplere sundhedserklæringen i sundhedscertifikatet i beslutning 95/454/EF med de relevante oplysninger om kravene til toskallede bløddyr.
(3) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
I beslutning 95/454/EF foretages følgende ændringer:
Punkt IV i bilag A affattes således: "IV. Sundhedserklæring
Undertegnede officielle inspektør attesterer følgende om ovennævnte fiskerivarer eller akvakulturprodukter:
1) De er blevet taget af og behandlet om bord på fartøjer efter de hygiejneregler, der er fastsat ved direktiv 92/48/EØF.
2) De er blevet landet, behandlet og eventuelt emballeret, tilberedt, forarbejdet, frosset, optøet eller oplagret på hygiejnisk måde under overholdelse af de hygiejnekrav, der er fastsat i kapitel II, III og IV i bilaget til direktiv 91/493/EØF.
3) De er blevet underkastet sundhedskontrol som fastsat i kapitel V i bilaget til direktiv 91/493/EØF.
4) De er blevet emballeret, identificeret, oplagret og transporteret som fastsat i kapitel VI, VII og VIII i bilaget til direktiv 91/493/EØF
5) De stammer ikke fra fiskearter, der er giftige eller indeholder biotoksiner.
6) De opfylder de organoleptiske, parasitologiske, kemiske og mikrobiologiske betingelser, der ved direktiv 91/493/EØF og beslutningerne om gennemførelsesbestemmelser hertil er fastsat for visse kategorier af fiskerivarer.
7) Desuden når fiskerivarerne er frosne eller forarbejdede toskallede bløddyr: Bløddyrene blev indsamlet i godkendte produktionsområder som fastsat i bilaget til beslutning 95/453/EF af 23. oktober 1995 om særlige betingelser for import af levende toskallede bløddyr, pighuder, sækdyr og havsnegle med oprindelse i Republikken Korea.
Undertegnede officielle inspektør erklærer at være bekendt med bestemmelserne i direktiv 91/492/EØF, 91/493/EØF og 92/48/EØF og i beslutning 95/453/EF og 95/454/EF."
Artikel 2
Denne beslutning gælder i femogfyrre dage efter offentliggørelsen i De Europæiske Fællesskabers Tidende.
Artikel 3
Denne beslutning er rettet til medlemsstaterne.
Udfærdiget i Bruxelles, den 22. november 2001.

Labels: 0
3
18
6